Giuseppe Pella

Giuseppe Pella (18. huhtikuuta 1902 – 31. toukokuuta 1981) oli italialainen poliitikko. Hän toimi Italian pääministerinä vuosina 1953–1954. Pellan hallitus jätti eronpyyntönsä 5. tammikuuta 1954. Hän oli Italian edustajainhuoneen jäsen 1948–1968 ja senaatin jäsen 1968–1976. Hän toimi myös valtiovarainministerinä, ulkoministerinä ja budjettiministerinä useissa eri hallituksissa. Hän edusti kristillisdemokraattista puoluetta (Democrazia Cristiana).

Pella oli Euroopan hiili- ja teräsyhteisön yleiskokouksen puheenjohtaja 1954–1956. Tehtävä vastaa nykyistä Euroopan parlamentin puhemiestä.

Pella oli koulutukseltaan kauppa- ja taloustieteen maisteri. Hänen muistokseen on Roomassa nimetty aukio.

Lähteet

Luokka:Euroopan parlamentin puhemiehet
Luokka:Italian pääministerit
Luokka:Italian ulkoministerit
Luokka:Italian valtiovarainministerit
Luokka:Italialaiset kristillisdemokraattiset poliitikot
Luokka:Vuonna 1902 syntyneet
Luokka:Vuonna 1981 kuolleet